Biografieë (Bright Lights) - NG Gemeente Somerset-Wes
Biografieë (Bright Lights)
'n Kort outobiografie
In 1998 het ek saam my ouers van Springs, Gauteng verhuis na Strand. In 2006 matrikuleer ek aan Hoërskool Strand, en my pa is kort daarna oorlede.
Reeds vandat ek 16 is het ek by Spur, Strand gewerk. Januarie 2007 begin ek Rekenaars te studeer deur `n afstand opleidingsentrum. Februarie 2007 versoek een van my gereelde Spur kliënte dat ek met Admin werk kom help waar sy werk – dit sou aanvanklik vir `n periode van 3 maande wees. En so het my verbintenis met Bright Lights begin.
Na ongeveer `n maand het ek die rekenaarkursus gestaak, aangesien ek gevoel het dat dit nie is wat ek werklik wil doen nie. `n Maand later het die persoon in wie se posisie ek afgelos het by Bright Lights bedank en ek het steeds aangegaan met my dienste daar – op daardie stadium het ek by beide Spur en Bright Lights gewerk (09:00 – 15:00 by Bright Lights en dan 16:45 – 00:00 by Spur). Einde 2007 versoek ek die Beheerraad of daar nie `n meer permanente posisie beskikbaar is nie; dit het wel gerealiseer en ek bedank by Spur.
Begin 2009 skryf ek in by Unisa vir die kursus BA Maatskaplike Werk, wat ek in 2014 voltooi het. (Dit is eintlik `n 4 jaar kursus, maar ek moes `n addisionele oorbruggings-kursus vir `n jaar doen aangesien my matriekuitslae nie Universiteits toelating toegelaat het).
Ek het sedert 2008 verskeie posisies by Bright Lights gehad naamlik Admin Beampte, Uitreikwerker, Gemeenskapsontwikkelingsbeampte, Maatskaplike Hulpwerker en tans Bestuurder / Maatskaplike Werker.
Ek woon steeds in Strand saam met my vrou en ons 8 weke babadogter.